Алматы облысында тауып алған қаруларды заңсыз сақтаған азамат жазаланды
DATE: 14:51, 27 Қыркүйек 2024 | GMT +5
TITLE: Алматы облысында тауып алған қаруларды заңсыз сақтаған азамат жазаланды
URL: https://kaz.inform.kz/news/almati-oblisinda-tauip-algan-karulardi-zansiz-saktagan-azamat-zhazalandi-58ccf9/
META: DATE: 14:51, 27 Қыркүйек 2024 | GMT +5
TOTAL WORDS: 125
AUTHOR(S):
TEXT: Алматы облыстық сотының мәліметіне сәйкес, 2024 жылдың 5 шілдесінде айыпталушы атқа отырып Алматы облысы Райымбек ауданы, Жамбыл ауылдық округіне қарасты «Аққөл» жайлауында мал жайып жүрген кезінде, іннің аузынан шығып тұрған ақ түсті қапты көрген. Қаптың ішінде ешбір құжатсыз «ВЕПРЬ-308» және «ТОЗ-8» маркалы қаруларын, 308 win калибрлі және 5, 6 калибрлі қарулардың оқ-дәрілерін тауып алған. - Сотталушы қапты ішіндегі заттарымен өз атына жүктеп, өзімен бірге Қаратоған ауылына апарып, өз тұрғын үйінде заңсыз сақтаған. Сотталушының кінәсі іс-материалдармен: куәлардың айғақтарымен және сотта расталған басқа да дәлелдемелермен толық дәлелденген. Сот сотталушының өзіне тағылған іс-әрекеттерді жасағаны үшін кінәлі деп танып, оған 2 жыл мерзімге бас бостандығын шектеу жазасын тағайындады, - деп хабарлады сот Үкім заңды күшіне енбеді. Еске салайық, бұған дейін Алматыда әйелін пышақтап өлтірген күдікті 15 жылға сотталғанын жазғанбыз
